Senere har Tagge etablert virksomhet i Estland hvor hans fortid i T5PC ble kjent i media. Jarl Moe har siden vært koblet til en lang rekke omfattende svindelsaker, og flere kjendiser har stått frem og anklaget Moe for å ha misbrukt deres navn til å oppnå kredibilitet for sine svindelprosjekter. Han har pr. 2018 status som etterlyst. Britisk politi har anslått at Moe hadde lurt så mange som 300 personer gjennom konseptet Purple Program FX, og at det totalt kunne dreie seg om bedrageri i størrelsesorden 100 millioner kroner.